b'\n_START_ARTICLE_\nAmerikansk auksjon\n_START_PARAGRAPH_\nAmerikansk auksjon kalles ogs\xc3\xa5 Vickrey auction (etter William Vickrey som skapte den) og second-price sealed bid auction. I en amerikansk auksjon legger de potensielle kj\xc3\xb8perne inn bud uten \xc3\xa5 se andres bud. En viktig karakteristikk ved denne typen auksjon er at vinneren betaler verdien av det nest h\xc3\xb8yeste budet. Med andre ord er ikke vinnerens bud og pris den samme. En byders bud avgj\xc3\xb8r alts\xc3\xa5 ikke hvor mye han/hun m\xc3\xa5 betale, men det avgj\xc3\xb8r om han/hun vinner eller ikke._NEWLINE_Denne frakoblingen gj\xc3\xb8r at mange tenker at den beste strategien er \xc3\xa5 by litt over enn verdien de mener godet har, men dette stemmer ikke. En byder b\xc3\xb8r alltid by det han/hun mener den sanne verdien av godet er, ettersom man ikke vet hva andre byr. Hvis man byr mer enn man verdsetter det til, kan noen andre legge inn et bud som er h\xc3\xb8yere enn byderens verdi, men lavere enn byderens bud. Dette resulterer da i at byderen m\xc3\xa5 betale en h\xc3\xb8yere pris enn verdien han/hun mener godet har. Hvis byderen velger \xc3\xa5 by lavere enn sin egen verdsetting, kan han/hun ende opp med \xc3\xa5 tape auksjonen, mens et bud lik deres verdi kunne gjort at de vant._NEWLINE_\xc3\x98konomisk teori forutsetter at alle bydere har et bevisst forhold til hvor mye godet til auksjon er verdt for dem, og at de er rasjonelle vesen som ikke byr mer enn den verdien de mener godet har.'